E. RIVIERE. OPERATION DE LA. TAILLE. 



effet ordonné qu'il feust paie comptant des deniers de son Espargne audict 

 chirurgien la somme de six mil livres tournois; suivant lequel commandement 

 et après perquisition faicte par lesdictz sieurs Prévost des Marchans et Esche- 

 vins d'ung chirurgien expert, auroit esté choisy ledict Pineau, qui se seroit 

 offert, pour le désir qu'il a de servir Sadicte Majesté, faire icelle instruction 

 moiennant ladicte somme. A ceste cause ont lesdictes partyes, es dictz noms, 

 recongneu et confessé et par ces présentes confessent avoir faict et font entre 

 elles ce qui ensuit : 



« C'est assçavoir, ledict Pineau avoir promis et promect à Sadicte Majesté 

 d'instruire et habiliter au plus tost jusques à dix jeunes chirurgiens bien naiz, 

 yssus de bons parens, de bonnes moeurs et desjà advancez en la theoricque et 

 praticque de chirurgie, affîn qu'ilz aient moings d'occasions d'exiger des mal- 

 lades et plus de moiens de soustenir leurs personnes et familles, qui en partye 

 luy seront donnez par lesdictz sieurs Prévost des Marchans et Eschevins, 

 et que en partye le sieur Pineau choisira, et seront tous par luy jugez ydoines 

 et cappables,[en] l'art et méthode de bien,seurement et industrieusement tirer 

 la pierre de la vessie en Fung et Taultre appareils à l'ung [et] l'aultre sexes, si 

 que doresnavant Paris et la France ne pourront plus mancquer de maistre en 

 cest art, lesquelz, comme par émulation, s'estudieront à opérer à qui mieulx 

 mieulx et se rendront non seulement excellans en ceste opération particuUiere 

 de chirurgie mais aussy aux aultres, pour pouvoir exercer la chirurgie univer- 

 selle et estre admiz en la faculté et collège de chirurgiens de ceste ville de 

 Paris. Lesquelz escholliers seront aussy obligez et tenuz aux conditions et 

 articles que l'on leur baillera, pour le bien et facilité de ladicte opération 

 que pour l'entretenir et multiplier. A deulx desquelz, sy tost que par opération 

 dudict Pineau ilz seront jugez et tenuz pour cappables de bien opérer, lesdictz 

 sieurs de Sillery et de Sully, ou dict nom, promectent leur faire donner une 

 pension de six cens livres à chascuij d'eulx, et pour laquelle il plaist au Roy 

 qu'ilz soient emploiez sur son estât. Moiennant laquelle promesse dudict 

 Pineau par laquelle il postpose son interest et proufflct particullier au bien 

 publicq, lesdictz sieurs Chancellier et duc de Sully, pour et au nom de Sadicte 

 Majesté, ont promis et promectent faire bailler et paier par monsieur le 

 trésorier de l'Espargne estant de présent en charge audict Pineau, la somme 

 de six mil livres tournois dedans d'huy. Et a esté accordé au cas que après 

 ladicte somme receue par ledict Pineau et ladicte instruction encommancée, 

 il venoit à decedder, que sa veufve et héritiers ne seront tenuz de restituer 

 ladicte somme de six mil livres, ains leur demourera acquise, et à l'advenir 

 l'on luy donnera telle recompense que l'on arbitrera estre deue ou à luy ou 

 aux siens, sellon le bien et souUagement que le publicq en recevra et le 

 contentement que lesdictz seigneurs en auront. 



« Car ainsy..., promectans..., obligeans... chascun en droict soy lesdictz 

 sieurs de Sillery et le duc de Sully, ou dict nom, renonçant, etc. 



« Faict et passé au Conseil de Sa Majesté tenu au chasteau du Louvre à 

 Paris, fors par lesdictz sieurs Prévost des Marchans et Eschevins, au Bureau 

 de ladicte Ville, l'an mil six cens huict le quatorzeiesme jour d'Aoust avant 

 midy. » 



Et ont lesdictz sieurs de Sillery, duc de Sully, sieurs Sanguyn, Goufîé, de 

 Vailly, Parfaict, Charbonnières et ledict Pineau signé en la minutte des pré- 

 sentes, pour servir audict Pineau. 



